تورکیه جمهوریتی تشقی ایشلر وزیری خاقان فیدان،
"قوشنیمیز یونان بیلن شرطسیز دیالوگ آلیب باریش گه و مناسبتلریمیزنی تورلی ساحه ده مشترک منفعتلر اساسیده یوروتیش گه تیارمیز. معمالریمیزگه اوزارا حق و منفعتلرگه حرمت بیلن خلق ارا حقوق اساسیده ییچیم تاپیشیمیز ممکن." دیدی.
فیدان یونان تشقی ایشلر وزیری یورگوس یراگتریتس بیلن پایتخت انقره ده وزیرلیک بناسیده اوتکزگن اوچره شووی نینگ آرتیدن اویوشتیریلگن مشترک مطبوعاتی کنفرانسده سوز یوروتدی.
ایگه و شرقی اورته ییردینگیزی گه تیگیشلی معمالرنی یونانلیک کسبداشی بیلن کینگ کولملی بهالندیرگن لیکلرینی معلوم قیلگن فیدان جنابلری،
"ایگه اوچون ضد فکرلریمیز بار. بولرنی اوتمیشده استشاره اوچره شوولریده هم تیلگه آلگندیک. جریان نینگ کیلگوسیده قیته دن باشلشی بوییچه گپیردیک. معمالرنی برطرف ایتیش خصوصیده ینگی یانداشووده بولیش توغریسیده همفکر بولدیک." دیدی.
فیدان ناقانونی کوچ موضوعی نینگ رقابت بیلن ایمس همکارلیک ساحه سی بیلن بولیشی کیره ک لیگینی، ایگه ده بوندن آرتیق تلفات یوز بیریشینی کورماقچی ایمس ایکن لیکلرینی تاکییدله دی.
یونان ده گی عرقداشلریمیزنینگ معمالری نینگ هم مهم بیر کون ترتیبی ماده ایتیب تیلگه آلگن لیکلرینی معلوم قیلگن فیدان شولرنی بیان ایتدی:
"اولکه میزده گی اقیلتلر معمالری توغریسیده هم کوپلب اولیملی نرسه لرنی عملی قیلگندیک. خوددی شونده ی یانداشوونی عرقداشلریمیز اوچون کوتماقده میز. یونان ده گی مدنی میراثلریمیزنینگ قوریقلنیشی جوده مهم مسئله. عثمانلی اثرلرینی قیته قوریلیشیده همکارلیک که تیارمیز. بوتوغریده اوزارا همکارلیک قیلیش ممکن دیب ایتدیک. شونده ی بولیب بوگون منطقوی موضوعلرنی هم تیلگه آلدیک. اوکراین، لیبیا و سوریه ده گی ینگیلیکلرنی بهالندیردیک.
اروپا بیرلیگیدن کوتگنلریمیزنی تکرارله دیک. قوشنیمیز یونان بیلن شرطسیز دیالوگ آلیب باریش گه و مناسبتلریمیزنی تورلی ساحه ده مشترک منفعتلر اساسیده یوروتیش گه تیارمیز. معمالریمیزگه اوزارا حق و منفعتلرگه حرمت بیلن خلق ارا حقوق اساسیده ییچیم تاپیشیمیز ممکن." دیدی.
یونان تشقی ایشلر وزیری یورگوس یراگتریتس هم،
"ایاشانچ کوپه یتیرووچی تدبیرلر اوچره شوولری یقین پیتده باشله یدی." دیدی.
یونان تشقی ایشلر وزیری،
"(تورکیه بیلن یونان اورته سیده) اولیملی کون ترتیبی نینگ دوام ایتیریلیشی خصوصیده کیلیشیب آلدیک." دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
